Den Vest-Sjællandske Avis, 1830-04-20
Nyeste Post-Efterretninger. Prins Leopold af Sachsen-Coburg er den 8de April ankommen til Paris og der aftraadt i Hotel des Princes i Gaden Richelien, hvor ogsaa Hr. Eynard logerer. Et Par Timer efter hans Ankomst modtog han et Besøg af Hertugen af Orleans. To Sekretaire ledsage Prins Leopold, en Englænder og en Græker; den sidste, som er en meget cultiveret Mand, har studeret i Europa og kiender fuldkomment sit Lands Jnterresser og Fornødenhed er. Han vil opholde sig i Paris 14 Dage eller 3 Uger, derfra vende tilbage til England, hvor han vil giøre de fornødne Forberedelser til sin Afreise til Grækenland. Den Escadre som skal tage ham ombord og bringe ham til sine Stater skal være samlet de første Dage i Juli Maaned. Prinsen har anmodet en berømt Læge i Franksort, Dr. C. Nonne, om at ledsage sig som Livlæge til Grækenland under meget fordeelagtige Betingelser. Ogsaa har han indbudt den berømte Sprogkiender, Consistorialraad og første Præst ved St. Catharinekirken i Frankfort, Dr. A. Kirchner, (Forfatteren til en fortræffelig Beskrivelse over denne Stad), til at følge med sig til Grækenland, som hans Hof= og Cabinetspræst, og der at anstille Undersøgelser over Kunst- og Oldsager under Regieringens Beskyttelse. - Over Grækenland vil man med Tiden erholde en meget interressant Beskrivelse, da det Franske Ministerium for de indenlandske Anliggender, vil udgive Resultaterne af den Expeditions Undersøgelser, som er afsendt til Morea, med samme Pragt som det bekiendte store Værk over Ægypten. - Det Franske Ministerium kan efterhaanden komme til at udgive et tredie Værk, nemlig en Beskrivelse over Algier, dersom det lykkes Expeditionen at erobre dette Land, hvilket ogsaa var i Oldtiden høist cultiveret. For at denne Expedition vil lykkes har man nu faaet en temmelig Sikkerhed, idet mindste bør ingen rettroende Catholik omtvivle det, naar han læser følgende Beretning: Man har, som der skrives fra Paris, fundet der i en Hvelving en gammel Kirke Benene af den hellige Vincents de Paulla. Fire Doctorer have optaget en Protokol for at attestere at disse Reliqvier ere ægte Den ene Haand mangler kun af den Helliges Been, hvilken blev sendt til Rom dengang han blev canoniseret. Erkebiskoppen af Paris har reclameret og faaet den anden Haand; men denne Helgen erholder to Hænder af Vox. Skelettet skal paaklædes og derpaa udstilles til Folkets Tilbedelse. Et Ord som Erkebispen har udladt sig med ved denne Leilighed, viser hvor vigtig denne Opdadagelse er: Frue von Bourmont, Gemalinde til Chefen for Expeditionen imod Algier var tilstæde da Undersøgelsen over Benene blev anstillet, hvorved Prælaten sagde til hende: Lader os ønske os til Lykke Madame; thi den hellige Vincents de Paula var den første Franske som har sat en Fod i Algier. – En Hovedaarsag hvorfor Expeditionen kunde mislykkes, kunde allene være den, at Chefen Gen. Bourmont, ikke skal være godt lidt hos de Franske Officere. Han tager alle sine fire Sønner med sig til Afrika. – Den 3die April blev Admiral Duperres Flag heiset paa Orlogskibet Provence. Den franske Flaade, som er samlet i Toulon, og som er bestemt til Expeditionen, bestaaer af 6 Orlogskibe, 17 Fregatter, 6 Corvetter, 34 Brigger, 8 Bombarder, 5 Goeletter, 2 Gabarrer og 4 Dampskibe; desuden ventes en anseelig Escadre fra Brest og smaae Afdelinger fra Cherbourg, Lorient og Rochefort. Naar man hertil regner næsten 500 Transportskibe, saa maae man tilstaae, at Frankerige aldrig har havt en større Krigsmagt samlet i Middelhavet. J Pera che, noget fra Lyon, bygges transportable Casteller af Egetømmer for Expeditionen. Ethvert Castel har 20 til 25 Qvadratfod i Omkreds og er 12 til 15 Fod højt; det bestaaer af 2 Etager, hvoraf enhver kan rumme 50 til 60 Mand. De ere paa alle fire Sider forsynede med Brystværn, saa at Garnisonen kan være beskyttet mod Musketild; de kunne skilles ad og transporteres stykkeviis. Nogle mene at disse transportable Fæstninger skulle bruges til at beskytte Jnfanteriet imod det Biduinske Cavallerie og de vilde Dyr; men andre mene, at naar Algier er erobret saa skulle de anbringes som Fæstninger paa Grændsen af Landet imod Ørkenen. - Ligesom der tales saameget om de store Udrustninger fra Fransk Side, saa tales der ikke mindre og Rustninger fra Deyens. Alle Arabere i det indre af Landet have faaet Ordre til at bryde op, fra Alexandrien skulle mange udenlandske Jngenieure være ankomne til Algier. Det største Tegn paa at man holder det forAlvor med Angrebet, er at en Engelsk Fregat skal være afseilet til Algier for at afhente den Engelske Consul, ligesom alle de Europæiske Consuler som have Lyst til at følge med. Fra Constantinopel skriver man imidlertid, at den Tyrkiske Viceadmiral Tahir Pascha bliver paa den Engelske Ambassadeurs Anmodning afsendt til Algier, for at forestille Deyen de Farer han udsætter sig for, hvis det kommer til en Landgang.